Псалміст вызнае веру, калі гаворыць, што “у краіне жыцця буду бачыць Бога”. У смерці яго жыццё належыць Пану, Ён разрывае “кайданы” пекла. І гэта поўнасцю ажыццявілася ў Езусе Хрысце. Таму Месія паказваецца сваім вучням на гары Табор ў хвале Змёртвыхпаўстання, каб не паддацца спакусе згаршэння крыжам. Цярпенне – чысты аргумент з боку дэмана, каб укінуць нас у бунт супраць Бога. Ён ніколі не скажа, што цярпенне – гэта вынік граху. Ён абвінаваціць Бога, гаворачы нам, што, калі ўжо існуе цярпенне, то няма Бога. А калі ёсць, то не ёсць Ён любячым айцом, а кімсьці страшным, монстрам. Езус зрабіў крыж моцаю і мудрасцю Бога.